CELEX: 62012CN0315
Language: et
Date: 2012-06-29 00:00:00
Title: Kohtuasi C-315/12: Eelotsusetaotlus, mille on esitanud Højesteret (Taani) 29. juunil 2012 — Metro Cash & Carry Danmark ApS versus Skatteministeriet

25.8.2012   
            
            
               ET
            
            
               Euroopa Liidu Teataja
            
            
               C 258/13
            
         Eelotsusetaotlus, mille on esitanud Højesteret (Taani) 29. juunil 2012 — Metro Cash & Carry Danmark ApS versus Skatteministeriet
   (Kohtuasi C-315/12)
   2012/C 258/20
   Kohtumenetluse keel: taani
   
      Eelotsusetaotluse esitanud kohus
   
   Højesteret
   
      Põhikohtuasja pooled
   
   
      Kaebuse esitaja: Metro Cash & Carry Danmark ApS
   
      Vastustaja: Skatteministeriet
   
      Eelotsuse küsimused
   
   
               1.
            
            
               Kas direktiivi 92/12 (1) ja määrust nr 3649/92 (2) tuleb tõlgendada nii, et ühes liikmesriigis asuv ettevõtja, kes niisugustel asjaoludel, nagu on kõne all põhikohtuasjas, müüb aktsiisikaupa, mis on selles liikmesriigis tarbimiseks ringlusesse lubatud ja mida pakutakse müüja tegevuskohas soetajale, kes on teise liikmesriigi resident, ilma et müüja osaleks veo pakkumises või korraldamises, peab teostama i) kontrolli, et teha kindlaks, kas aktsiisikaup on ostetud eesmärgiga importida see kõnealusesse teise liikmesriiki, ja ii) kontrolli, et teha kindlaks, kas kaup imporditakse isiklikuks tarbeks või kaubanduslikul eesmärgil kasutamiseks?
            
         
               2.
            
            
               Kui vastus 1. küsimusele on jaatav, siis kas ettevõtja peab aktsiisikauba müümise ajal sellistel asjaoludel, nagu on kõne all põhikohtuasjas, eespool viidatud kontrollide teostamise käigus kohaldama õigusliku eelduse põhimõtet selle kohta, mida soetaja kavatseb ostetud kaubaga teha?
            
         
               3.
            
            
               Kui vastus 1. küsimusele on jaatav, siis kas direktiivi 92/12 ja määrust nr 3649/92 tuleb tõlgendada nii, et niisugune müüja, nagu on kirjeldatud 1. küsimuses, peab sellistel asjaoludel, nagu on kõne all põhikohtuasjas, keelduma täitmast soetaja soovi osta aktsiisikaupa, kui soetaja ei paku määruse nr 3649/92 artiklis 4 viidatud lihtsustatud saatedokumendi 1. eksemplari, kui aktsiisikaup ostetakse kavatsusega kasutada seda soetaja päritoluriigis kaubanduslikul eesmärgil? Sellele küsimusele palutakse vastust ka juhul, kui tuleb kohaldada 2. küsimuses viidatud õigusliku eelduse põhimõtet.
            
         
               4.
            
            
               Kas direktiivi 2008/118 (3) jõustumine ja direktiivi 92/12 kehtetuks tunnistamine muudab õiguslikku olukorda seoses direktiivi 92/12 mõjuga 1.-3. küsimuse vastustele?
            
         
               5.
            
            
               Kas direktiivi 92/12 artiklis 8 (vrd direktiivi 2008/118 artikli 32 lõige 1) sisalduvat lauset „[kaup] […], mille füüsilised isikud on oma tarbeks soetanud” tuleb tõlgendada nii, et selle tähendus hõlmab või võib hõlmata aktsiisikauba ostmist niisugustel asjaoludel, nagu on kõne all põhikohtuasjas? Kui vastus sellele küsimusele on eitav, siis kas sellised ostud kuuluvad seega direktiivi 92/12 artikli 7 ja/või direktiivi 2008/118 artikli 33 kohaldamisalasse?
            
         
      (1)  Nõukogu 25. veebruari 1992. aasta direktiiv 92/12/EMÜ aktsiisiga maksustatava kauba üldise korralduse ja selle kauba valdamise, liikumise ning järelevalve kohta (EaÜT L 76, lk 1, ELT eriväljaanne 09/01, lk 176).
   
      (2)  Komisjoni 17. detsembri 1992. aasta määrus (EMÜ) nr 3649/92 aktsiisiga maksustatavate lähteliikmesriigis tarbimisse lastud toodete ühendusesisesel liikumisel kasutatava lihtsustatud saatedokumendi kohta (EÜT L 369, lk 17, ELT eriväljaanne 09/01, lk 216).
   
      (3)  Nõukogu 16. detsembri 2008. aasta direktiiv 2008/118/EÜ, mis käsitleb aktsiisi üldist korda ja millega tunnistatakse kehtetuks direktiiv 92/12/EMÜ (ELT L 9, lk 12).